钦定古今图书集成/理学汇编/学行典/第244卷 > 杨重儒
## 钦定古今图书集成/理学汇编/学行典/第244卷 > 杨重儒

按《太平府志》：“杨重儒，字春埜。父世芳，以明经任桐乡
训导。儒中嘉靖戊子乡试，授河南确山令。莅任未及
一载，闻母病，告归，归犹及见母，奉汤药。三日而母卒，
庐墓终制，于祖茔旁构地，葬同族之孤贫者。戚里丧
不能举，女不能嫁者，多助之。贷不能偿者，焚其券。庄
居遇窖金，掩而不发，曰：‘但愿子孙贤，不愿得此也’。以
寿终。”